*Proiect*

**GUVERNUL REPUBLICII MOLDOVA**

**HOTĂRÂRE nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_ 2022**

**Chișinău**

**cu privire la modificarea și abrogarea unor hotărâri ale Guvernului**

Guvernul **HOTĂRĂŞTE**:

1. Se abrogă:
2. Hotărîrea Guvernului nr.884/2003 cu privire la crearea cadrului instituţional pentru implementarea şi desfăşurarea inspecţiei înainte de expediţie a mărfurilor importate *(Monitorul Oficial al Republicii Moldova, 2003, nr. 149-152, art. 877)*;
3. Hotărîrea Guvernului nr.994/2003 despre desemnarea companiei pentru prestarea serviciilor de inspecţie înainte de expediţie *(Monitorul Oficial al Republicii Moldova, 2003, nr. 177-181, art. 1016).*
4. Hotărîrea Guvernului nr.1427/2007 pentru aprobarea Regulamentului privind modul de procurare şi aplicare a timbrelor de acciz/timbrelor de consum pe articolele din tutun *(Monitorul Oficial, 2007, nr.203-206, art.1482)* cu modificările ulterioare, se modifică după cum urmează:

**1**. În hotărîre:

în denumire și clauza de adoptare, cuvintele „articolele din tutun”, se completează cu textul „ , cartușele și rezervele pentru țigaretele electronice, inclusiv țigaretele electronice de unică folosință, preparatele destinate utilizării în cartușele și rezervele pentru țigaretele electronice de la pozițiile tarifară 2404, produsele din tutun și înlocuitorii din tutun (amestecuri fără tutun pe baza frunzei de ceai) de la pozițiile tarifare 240399900 și 2404”.

**2**. În Regulament:

1) în denumire cuvintele „articolele din tutun”, se completează cu textul „ , cartușele și rezervele pentru țigaretele electronice, inclusiv țigaretele electronice de unică folosință, preparatele destinate utilizării în cartușele și rezervele pentru țigaretele electronice de la poziția tarifară 2404, produsele din tutun și înlocuitorii din tutun (amestecuri fără tutun pe baza frunzei de ceai) de la pozițiile tarifare 240399900 și 2404”.

2) punctul 1 va avea următorul cuprins:

„1. Timbrul de acciz/timbrul de consum reprezintă o modalitate de marcare a produselor supuse accizelor prevăzute la art.123 alin.(51) din Codul fiscal.”;

3) punctul 2 se abrogă;

4) în tot textul, cu excepția lit.f) din pct.13, cuvintele „articole din tutun”, la forma gramaticală corespunzătoare, se substituie cu textul „produsele stabilite la pct.1 din prezentul Regulament”.

5) la punctul 51, cuvintele „produsele din tutun” se substituie cu textul „produsele stabilite la pct.1 din prezentul Regulament”.

6) la punctul 24:

a) prima propoziție, după cuvântul „importatorul” se completează cu cuvintele „produselor din tutun”;

b) se completează cu o propoziție cu următorul cuprins:

„Pentru cartușele și rezervele pentru țigaretele electronice, inclusiv țigaretele electronice de unică folosință, preparatele destinate utilizării în cartușele și rezervele pentru țigaretele electronice de la poziția tarifară 2404, înlocuitorii din tutun (amestecuri fără tutun pe baza frunzei de ceai) de la pozițiile tarifare 240399900 și 2404, timbrele de acciz/timbrele de consum se aplică pe ambalajul produsului astfel încît deschiderea ambalajului să asigure deteriorarea timbrului de acciz/timbrului de consum lipit.”;

7) în denumirea anexelor nr.1 și 3 la Regulament, cuvintele „articole din tutun” se completează cu textul „ , cartușele și rezervele pentru țigaretele electronice, inclusiv țigaretele electronice de unică folosință, preparatele destinate utilizării în cartușele și rezervele pentru țigaretele electronice de la poziția tarifară 2404, produsele din tutun și înlocuitorii din tutun (amestecuri fără tutun pe baza frunzei de ceai) de la pozițiile tarifare 240399900 și 2404”.

1. În Hotărîrea Guvernului nr.1232/2016 cu privire la unele aspecte de introducere a produselor petroliere prin frontiera de est *(Monitorul Oficial al R. Moldova, 2016, nr. 388-398 art. 1327),* cu modificările ulterioare, textul „până la 31 ianuarie 2023”se substituie cu textul „până la 31 iulie 2023”.
2. Punctul 21 din Hotărîrea Guvernului nr.960/2017 pentru punerea în aplicare a Legii nr.109/2017 privind unele măsuri de control la trecerea frontierei, de control vamal şi privind asigurarea regimului fiscal în cadrul controlului comun la unele puncte de trecere a frontierei de stat moldo-ucrainene (*Monitorul Oficial al Republicii Moldova, 2017, nr.390-395 art. 1068)*, cu modificările și completările ulterioare, va avea următorul cuprins:

 „**21.** Pe o perioadă de până la 31 iulie 2023, agenții economici înregistrați la „Agenția Servicii Publice” introduc pe/scot de pe teritoriul vamal al țării mărfuri în destinațiile vamale export, reexport, import, tranzit, fără perceperea drepturilor de import sau export, cu aplicarea măsurilor de politică economică, prohibițiilor, cu condiția rămânerii mărfurilor pe teritoriul necontrolat de către organele constituționale.”.

1. Prin derogare de la prevederile articolului 56 alineatul (1) din Legea nr.100/2017 cu privire la actele normative, prezenta hotărâre intră în vigoare la data publicării în Monitorul Oficial al Republicii Moldova, cu excepția punctului II din proiect care intră în vigoare la 12 februarie 2023.

 **Prim-ministru Natalia GAVRILIȚA**

Contrasemnează:

**Ministrul Finanțelor Dumitru BUDIANSCHI**

**Ministrul Justiției Sergiu LITVINENCO**